Farver på tog

Farver på tog er de standardiserede farver, som jernbaneselskaber benytter til deres tog og faste anlæg, og som både leverandører og egne værksteder skal benytte. De sørger for at en givent selskab fremstår som en helhed og gør det muligt at kende de forskellige selskaber fra hinanden. Desuden kan der benyttes særlige farvekombinationer til at fremhæve bestemte typer tog, f.eks. lyntog.

For at sikre entydige definitioner på de enkelte farver benytter jernbaneselskaberne sig nu om dage af anerkendte internationale standarder som f.eks RAL-farver. Før i tiden var der dog flere eksempler på selskaber med egne standarder, der ikke umiddelbart kan omsættes til RAL-systemet.

Nedenfor er gengivet oversigter for farverne hos de danske, tyske og østrigske statsbaner m.fl., idet der er set bort fra forskellige enkelteksemplarer. Årstal angiver hvornår de pågældende farver var eller blev standard ved opmaling af tog. I praksis kunne der dog gå flere år, før eventuelle ændringer af bemaling slog igennem overalt.

Farver og forbehold 
Generelt gælder for farver, at de opleves individuelt, ligesom lys, slid og andre forhold kan påvirke indtrykket. Dertil kommer at de er svære at gengive korrekt. På tryk er man begrænset af teknikken, f.eks. 4-farve-tryk, men også computerskærme har deres begrænsninger og gengiver ikke altid tingene på samme måde. Det skal derfor understreges, at de gengivne eksempler kun er omtrentlige og ikke nødvendigvis altid svarer til læserens opfattelse af farverne i virkeligheden.

DSB 
Nedenfor er gengivet de standardfarver, der indførtes af DSB i 1929 og frem. Der var ikke tale om RAL-farver oprindelig men derimod resultatet af en nedsat kommission i 1929 og samarbejde i internationale jernbaneorganisationer. Undervejs suppleredes med nye farver, ligesom der indførtes et nyt design i forbindelse med indførelsen af InterCity i 1974. RAL-betegnelser indførtes først i 1987, og angivelserne ved de ældre farver er derfor kun omtrentlige, ligesom der ved nogle farver er flere muligheder. Det gælder også for de nuværende farver, i det DSB nu bruger Spies Hecker farver (SH).

Standardfarven for personvogne, motorvogne, S-tog osv. var i perioden 1929-1972 DSB-rød nr. 1. I daglig tale kaldes den for vinrød om end den korrekte betegnelse egentlig er maroon. I praksis blev den dog hurtigt beskidt og kom derved til at fremstå som brun. Af samme årsag ses derfor jævnligt betegnelser som "de brune S-tog", selvom de aldrig var malet i den farve.

Før 1929 benyttedes en lignende farve, "Caput Mortum", også kaldet "Dodenkop". Farven stammede fra forgængerne De Jysk-Fynske Statsbaner og blev oprindelig fremstillet af blod og benmel, der rørtes op i linolie. Resultatet blev en brunlig farve med et blåt-rødligt farvespil.

Deutsche Bahn 1994-

Deutsche Bundesbahn 1949-1993

Deutsche Reichsbahn 1945-1993

Deutschen Reichsbahn (til 1945)

Österreichische Bundesbahnen

Schweizerische Bundesbahnen 
Disse farver benyttes ved nyt eller moderniseret materiel. Ved ældre materiel forekommer yderligere farver, der ikke altid svarer til RAL-farverne.

Andre jernbaneselskaber

Lokale trafikselskaber

Eksterne henvisninger 
 Detaljeret oversigt over brug af RAL-farver hos Deutsche Bahn og dets forgængere  på BahnStatistik.de.
 Oversigt over RAL-numre og -navne  hos Jernhesten.
 Danske tog og farver i model  på www.kvv73.dk.

Kilder 
 DSB-farver af Torben Andersen i Lokomotivet 30/1992, s. 93-94.
 SOS (spørgsmål og svar) om design og bemaling af Torben Andersen i Lokomotivet Ekstranummer 1997, s. 35-39.
 Farverne på moderne DSB-materiel i rubrikken Sporskiftet, Lokomotivet 84/2005, s. 28-29.
 Bemaling af det rullende materiel hos DSB 1929-1991, Lokomotivet 91/2008, s. 24-25.

Noter 

Tog
Jernbanetransport